kardosdrur/scandi-wiki huggingface dataset:
Hårlev

Hårlev er en stationsby i Hårlev Sogn på Sydsjælland med . Byen ligger i Stevns Kommune og tilhører Region Sjælland.

Ved Hårlev deler den tidligere privatejede jernbane Østbanen (fra Køge) sig mod henholdsvis Rødvig og Faxe Ladeplads.

Byen består af to dele: Stationsbyen i det nordvestlige hjørne og den oprindelige landsby i det sydøstlige hjørne af byen.

Landsbyen 
Hårlev er en gammel landsby med rødder tilbage til vikingetiden og har måske haft en betydning i lighed med Jelling. Ved siden af Hårlev Kirke findes den store "Kong Hothers Høj" ("Kongshøj"), som Tryggevælde-runestenen muligvis har stået på.

Stationsbyen 
I 1872 beskrives byen således: "Haarlev med Kirken, Præstegaard, Skole og Kro".

Da Østbanen blev anlagt i 1879, blev der opført en station ca. 1 km nordvest for den gamle landsby. Derefter blev der hurtigt bygget nyt omkring stationen, som i løbet af 1900-tallet udviklede sig til en stationsby.

I 1898 blev byen beskrevet således: "Haarlev (gml. Form Hornlewæ, Hornleffwæ, Horlef), ved Vejen til Præstø, med Kirke, Præstegd., Skole, Forsamlingshus (opf. 1886), Andelsmejeri, Mølle, Markedsplads (Marked 3. Torsdag i Marts og Okt.) samt Jærnbanestation og Telegrafstation".

I dag er stationsbyen og landsbyen for længst vokset sammen til et samlet byområde bundet sammen af parcelhuse, butikker, liberale erhverv, småhåndværk og service.

Demografi 
Pr. 1. januar, medmindre andet er angivet

Se også 
 Rytterskolen i Hårlev

Eksterne henvisninger 
 Tryggevælde-runestenen
 Østsjælland og Stevns før Karise blev til  bl.a. med en beskrivelse af den mulige forbindelse imellem Kong Hothers Høj og Tryggevælde-runestenen

Kilder 

Byer i Stevns Kommune
Østbanen

Østbanen er en dansk jernbane på Østsjælland (Stevns). Østbanen påbegyndte drift 1. juli 1879. I dag er Østbanen en del af Lokaltog. Samtlige stationsbygninger blev tegnet af Heinrich Wenck.

Banen 
Østbanen er en del af R-Nettet. Den består af linjerne 110R (Køge-Fakse Ladeplads) og 210R (Køge-Rødvig).

Før Lint 41-togsættenes indsættelse og før opgraderingen fra 80 km/t til 100 km/t, kørte togene i mange år sammenkoblet to og to fra Køge til Hårlev, hvor de blev skilt ad, og det forreste togsæt fortsatte til Fakse Ladeplads, mens det bageste kørte til Rødvig. På turen tilbage til Køge blev togene igen sammenkoblet i Hårlev. I dag efter Lint 41-togsættenes indsættelse køres der i 15 min.-drift mellem Køge og Hårlev, mens der er 30 min.-drift mellem Hårlev og Fakse Ladeplads henholdsvis Rødvig. Det vil sige, at hver andet tog fra Køge kører til Fakse Ladeplads og hvert andet tog kører til Rødvig.

I 1964 begyndte Østbanens tog at fortsætte fra Køge til Roskilde ad Lille Syd, hvormed man altså kunne køre direkte fra Roskilde til Rødvig og Fakse Ladeplads. Denne ekstra kørsel ophørte med køreplansændringen den 30. september 1990.

I 2014 foreslog Transportministeriet at udbyde trafikken på Lille Syd mellem Roskilde og Køge til Regionstog A/S (nu indgået i Lokaltog), hvormed Østbanen atter ville kunne tilbyde kørsel til Roskilde. Det blev gennemført fra køreplansskiftet 13. december 2020.

I begyndelse af 2020 anslog Region Sjælland, at det vil koste ca. 660 mio. DKK at renovere Østbanen. I samarbejde med Transportministeriet undersøgte man i den forbindelse mulighederne for at erstatte de nuværende tog med en BRT-løsning. I 2022 anslog Movia at renoveringen ville koste 1,1 mia kr.

Stationer 

Faxe Syd hed tidligere Stubberup, og mellem Tokkerup og Stubberup lå Fakse Station. Da Fakse Station lukkede i 1977, skiftede Stubberup Station navn til Fakse Syd.

Rullende materiel 
Østbanen benytter nye Lint 41-togsæt fra 2011. Før det kørtes der med 30 år gamle Y-tog, også kaldet "Grisen" på de kanter.

Se også 
 Østsjællandske Jernbaneselskab
 Faxe Jernbane

Galleri

Eksterne henvisninger 
 Lokaltog

Kilder 

Jernbanestrækninger i Danmark
Alberto Gonzales

Alberto R. Gonzales (født 4. august 1955) var USA's 80. justitsminister. Han afløste John Ashcroft i 2006. Hans karriere var knyttet til George W. Bush, hvis rådgiver han har været såvel i Texas (hvor Gonzales også var højesteretsdommer), da Bush var guvernør, og senere i Det hvide hus.

Gonzales er blevet stærkt kritiseret, bl.a. for at misbruge USA PATRIOT Act til uden retlig beskyttelse at afsløre informationer om terrormistænkte. I marts/april 2007 forlangte de fleste demokrater og nogle republikanere i Kongressen, at han trådte tilbage eller blev afskediget som følge af sin rolle i fyringen af otte lokale statsanklagere (U.S. attorneys). I første omgang klarede han frisag ved at fyre sin stabschef, Kyle Sampson. Men nettet strammedes, og 20. maj 2007 sagde Arlen Specter, den ledende republikaner i justitsudvalget, på CBS' Face the Nation, at Gonzales måtte formodes at trække sig, inden en mistillidserklæring til ham blev fremsat i senatet.

Kritikken voksede, da en tidligere vicejustitsminister, James Comey, under en senatshøring fortalte om Gonzales optræden, da han i marts 2004 trængte ind på justitsminister John Ashcrofts hospitalsstue for at få hans underskrift på en kontroversiel lovgivning om hemmelig overvågning af terrormistænkte.

27. august 2007 meddelte Gonzales, at trådte tilbage fra posten som justitsminister. Han blev afløst på posten af Michael Mukasey.

Referencer

Eksterne henvisninger 

Justitsministre fra USA
Personer fra San Antonio
Tendai Skolen

Tendai Skolen er en buddhistisk skole grundlagt af T´ien-t´ai (538-597) i Kina. Miao-lo (711-782) bliver betragtet som genskaber af skolen.

Skolen blev introduceret til Japan i det 9. århundrede af Dengyo (767-822), som havde studeret læren i Kina. Takket være hans indsats blev Lotus Sutraen bredt anerkendt i Japan.

Tendai har haft aktivitet i Danmark ved Tendai Danmark, Tendai
Buddhistisk Center.

Referencer 

Buddhisme
Absolute Music 22

Absolute Music 22 er en kompilation i serien Absolute Music udgivet 26. november 1999.

Spor 
 Ann Lee – "Voices"
 Shaft – "(Mucho Samba) Sway"
 Britney Spears – "(You Drive Me) Crazy"
 Bob Marley vs. Funkstar De Luxe – "Sun Is Shining"
 Five – "Keep On Movin'"
 Watergate – "Heart Of Asia"
 Multicyde feat. Anéa – "Not For The Dough"
 Backstreet Boys – "Larger Than Life"
 Tom Jones & The Cardigans – "Burning Down The House"
 Westlife – "If I Let You Go"
 Lene Marlin – "Sitting Down Here"
 Earth, Wind & Fire – "September '99"
 Geri Halliwell – "Mi Chico Latino"
 A*Teens – "Super Trooper"
 Enrique Iglesias – "Bailamos"
 Sheryl Crow – "Sweet Child O' Mine"
 Lou Bega – "I Got A Girl"
 Blå Øjne – "Inderst Inde"

Eksterne henvisninger 
 Absolute Music 22 front- og backcover 

22
Album fra 1999
Shingon Skolen

Shingon buddhisme (jap. 真言宗 Shingon-shū) er en af hovedskolerne inden for japansk buddhisme og samtidig en af de få overlevende esoteriske buddhistlinjer, der opstod i starten af 9. århundrede e.Kr. Shingon buddhismen blev grundlagt af  (空海) i Japan, som forinden rejste til Kina for at studere buddhisme.

Shingon buddhisme er en esoterisk lære (hemmelig lære) og bliver derfor ofte kaldt for 'Esoterisk Buddhisme'. Ordet 'Shingon' er japansk og betyder 'sande ord', der henviser til sanskritordet mantra (मन्त्र).

Historie 

Shingon buddhismen opstod under Heian perioden (794-1185), da den buddhistiske munk ved navn Kūkai (空海) (774–835) rejste til Kina i 804 for at studere esoterisk buddhist-praksis i byen Xi'an (西安) (Chang-an) ved Qinglong templet (青龍寺, Det Blå Drage Tempel) under mesteren Huiguo. Herefter rejste Kūkai tilbage og stiftede Shingon buddhismen i Japan.

Rituel praksis 

Essensen af Shingon praksis kommer til udtryk gennem meditative ritualer, hvor der gøres brug af mantra, mudra og visualisering.

Shingon tilhængere bliver gradvis oplært gennem et lærer-elev forhold.

Se også 
 Buddhisme
 Zenbuddhisme

Eksterne henvisninger 
 Koyasan Shingon Temples

Referencer 

Buddhisme
Religion i Japan
Rene Land Skolen

Rene Land Skolen (Jap. 浄土宗, Jōdoshū) er en japansk buddhistisk skole, som er baseret på de tre Rene Land sutraer, der blev fremlagt af Shakyamuni Buddha før Lotus Sutraen. Grundlæggeren af skolen, Honen (1133-1212), fortalte at denne verden af lidelse, saha verdenen, er et urent land og kun ved at chante ”Namu Amida Butsu” (念仏 Nembutsu) kunne almindelige mennesker blive genfødt i et paradis, som ligger vest for universet, hvor Amida Buddha befinder sig. Skolen frasagde alle de andre sutraer, specielt Lotus Sutraen. Ved at prædike, at frelsens eneste eksistens var i et liv ude i fremtiden og et sted langt væk, tilskyndede Nembutsu en holdning af resignation, ligegyldighed og længsel efter at flygte, og den holdning bredte sig i det japanske samfund i det 1000-tallet.

Buddhisme
Religion i Japan
Absolute Music 18

Absolute Music 18 er en kompilation i serien Absolute Music udgivet 6. oktober 1998.

Spor 
 E-Type – "Angels Crying"
 Modern Talking – "You're My Heart, You're My Soul '98"
 Drömhus – "Vill Ha Dig"
 Cartoons – "DooDah !"
 Boyzone – "No Matter What"
 4 the Cause – "Stand By Me"
 All Saints – "Lady Marmalade"
 Søren Sko – "Revelation"
 Ace of Base – "Cruel Summer"
 Another Level – "Freak Me"
 Den Gale Pose feat. Laid Back – "Den Dræbende Joke"
 Hit'n'Hide – "Space Invaders"
 Spice Girls – "Viva Forever"
 Simply Red – "Say You Love Me"
 Solveig Sandnes – "Marie"
 Roméo – "Coming Home"
 Lutricia McNeal – "Stranded"
 Bran Van 3000 – "Drinking In L.A."

18
Album fra 1998
Shijo Kingo

Shijo Kingo (1230 – 1300) var en japansk samurai og discipel af Nichiren Daishonin. Shijo Kingo kaldtes også Nakatsukasa Saburo Saemon-no-jo.

Tjek fødsels- og dødsår
Personer fra Japan
Stubbe Sø

Stubbe Sø er den største sø på Djursland. Det er en stor, men lavvandet sø på knap 4 km² (376 ha). Dybden er gennemgående på mellem 3 og 4 meter. Søen er oprindeligt enden af en fjord, der gik fra Kattegat lidt nord for Dråby Strand og ind i landet.
Langs kystskrænterne er der fundet flere stenalderbopladser. I 1800-tallet var landskabet omkring søen åbent med hede og sandflugt. For at dæmpe sandflugten blev der plantet nåletræer, og der er i dag store plantager (62 km²) i områderne omkring søen. I 2002 blev 23,4 hektar af området nord for søen skænket til Fugleværnsfonden af arvingerne efter boghandler Petersen fra Grenaa.

Geografi
Stubbe Sø og områder omkring (381 ha) blev i 1963 fredet for at beskytte de landskabelige værdier. 
Stubbe Sø er også udpeget som EU-habitatområde, da den er tilholdssted for oddere og et vigtigt yngle- og især rasteområde for mange fuglearter. Søens større tilløb er gydeområder for havørred. Søen ligger nord for Ebeltoft og sydvest for landsbyen Gravlev.

Fugletårn
De fleste steder er søen svært tilgængelig på grund af tæt sivskov langs brederne. I den østlige ende er der et offentligt fugletårn, hvorfra der er udsigt over søen. Dansk Ornitologisk Forening har en udlejningshytte for medlemmer i den nordøstlige ende af søen. Herfra går der en eng ned til søen med begrænsede mængder siv og adgang til vandet.

Biomanipulation
Ved årtusindskiftet blev der iværksat et, viser det sig i dag, mislykket biomanipulationsprojekt, med henblik på at gøre søen mere klarvandet. Om sommeren kan vandet være algegrønt. En del af strategien var opfiskning af i størrelsesordenen 1000 tons fredfisk med net, primært skaller og brasen. Disse fisk lever af små krebsdyr, vandlopper og dafinier, som spiser alger. Ideen var at færre fredfisk ville favorisere vandlopper og dafiner, der spiser alger, og med færre alger skulle vandet blive mere klart. Desuden blev der udsat geddeyngel i søen, en rovfisk, der spiser skaller og mindre brasener. Yderligere blev grøfter fra sommerhusområder med næringsrigt vand afskåret. I og med at vandet fortsat bliver grønt og algefyldt om sommeren, lykkedes bestræbelsen ikke. Hvor det ellers er kendt, at det er muligt at tippe balancen fra uklar sø til klarvandet sø ved en indsats som denne, der i øvrigt også kan være naturligt cyklisk. Det vil sige at en sø uden menneskelige indgreb kan svinge mellem klarvandet og uklar sø hen over et åremål. Fra biolog-side går en kritik af biomanipulationsprojektet på, at projektet så at sige kun blev gjort halvt færdigt, da det det der manglede, var en hævning af søens vandstand med nogle decimeter, med henblik på at nogle enge kunne blive oversvømmet om foråret, for derved at etablere nogle lavvandede områder som gydepladser for gedder, hvad søen mangler.

Referencer

Se også
Natura 2000-område nr. 48 Stubbe Sø

Eksterne henvisninger 
 Det tidligere Århus Amt om Stubbe Sø 
 DOF

Søer i Syddjurs Kommune
Fredede arealer i Danmark
Nationalpark Mols Bjerge
Naturområder i Danmark
Nam-myoho-renge-kyo

Nam-myoho-renge-kyo (jap. 南無妙法蓮華經 Namu Myōhō Renge Kyō) er et buddhistisk mantra afsløret af den japanske munk Nichiren Daishonin (1222-1282). Ifølge ham vil recitation af mantraet med front mod mandalaen Gohonzon fremkalde den iboende buddhatilstand, som alle mennesker besidder.

'Nam' er et sanskritord, der kan oversættes til 'hengive'.

'Myoho' kan oversættes til 'den mystiske lov'

'Renge' kan oversættes til 'årsag eller virkning' eller 'lotusblomst'.

'Kyo' kan oversættes til 'vibration' eller 'sutra'.

Nam-myoho-renge-kyo kan derfor samlet oversættes til 'Jeg hengiver mig til den mystiske lov om årsag og virkning gennem vibration'.

I Danmark praktiserer og udbreder SGI-Danmark Nichiren Daishonins Buddhisme.

Buddhisme
Religion i Japan
Dynamik (flertydig)

Dynamik (fra gr. δύναμις dymamis "magt" eller "kraft") kan henvise til flere artikler:
 Dynamik – en gren indenfor klassisk mekanik
 Dynamik (musik) – betegnelse for anvisninger angående styrke i udførelsen af et musikværk

Se også
 Elektrodynamik – studiet af elementarpartiklernes dynamik indenfor fysik
 Termodynamik – læren om energi og omsætning mellem varme og arbejde
 Aerodynamik – Gren af fysikken, der beskæftiger sig med de kræfter, der påvirker et objekt i bevægelse.
Callisto Festivalen

Callisto Festivalen er en børnefestival på Vestegnen. Børnefestivalen kalder sig Danmarks mindste festival og indeholder børnekultur og underholdning for de mindste børn.
Festivalen blev etableret  i 2005 af initiativtageren Carsten Junker, som stadig er talsmand for børnefestivalen. Callisto har udviklet sig til at blive en etableret kulturel begivenhed på Vestegnen i juni måned. I alle årene har Callisto Festivalen været arrangeret i Høje-Taastrup.

Eksterne henvisninger
Festivalens hjemmeside

Festivaler i København
Børneunderholdning
Vä

Vä () er den sydligste del af byområdet Kristianstad i Kristianstads kommune og kirkeby i Vä sogn i det nordøstlige Skåne, med omkring 2500 indbyggere.

Historie 

Væ var en af Danmarks ældste byer. Biskop Simon i Odense skænkede i 1170 gods i Væ til ærkebiskop Eskils grundlæggelse af et præmonstratenserkloster og en tilknyttet kirke. Klosteret, men ikke kirken, brændte i 1213.

Bosættelser har været kendt siden det første århundrede e.v.t. Byen blev grundlagt formentlig i 1100-tallet på kongeligt initiativ på kongelev (kongelige godser). En medvirkende faktor til dannelsen byerne kan være præmonstratenserkloster, som dog efter branden i 1213 flyttede til Bäckaskog.

Under den danske periode havde Vä købstadsrettigheder og blev fra 1250'erne omtalt som by. Men allerede i det tidlige 1200-tal nævnes Vä  i Kong Valdemars jordebog. Byen blomstrede i middelalderen, de vigtigste håndværk var smedjevirksomhed. Vä var også berømt for sine sølvsmede.

I 1452 brændtes byen af Karl Knutssons tropper, i 1509 af Svante Nilsson (Sture) og i 1569 af hertug Karl (den senere Karl IX).

I 1612 blev byen plyndret og brændt under Kalmarkrigen af svenskerne under Gustav II Adolf (som skrev: "Vi har grasserat, skövlat, bränt och ihjälslagit alldeles efter vår egen vilja"), ligesom det skete i andre dele af det østlige Skåne. Byen mistede sin status som købstad, og bygningsresterne blev anvendt til Christian 4.s nye fæstningsby Christiansstad, som borgerne fra Væ og Åhus blev opfordret til at flytte til.

Se også 
 Skånelandene

Noter

Eksterne henvisninger 
 Satellitkort over Vä

Kristianstad
Skånes historie
John Edward Gray

John Edward Gray (12. februar 1800 – 7. marts 1875) var en britisk zoolog. Han var storebror til George Robert Gray og søn af farmakologen og botanikeren Samuel Frederick Gray.

John Gray var zoologiinspektør ved British Museum i London fra 1840 til 1874. Han udgav adskillige kataloger over museets samlinger, hvilke også indeholdt omfattende diskussioner om dyregrupper samt beskrivelser af nye arter. Han forbedrede de zoologiske samlinger, og gjorde dem til nogle af de bedste i verden.

Gray var født i Wallsall, men hans familie flyttede til London, hvor han studerede medicin. Han hjalp sin far med at skrive The Natural Arrangement of British Plants (1821). Gray blev ansat ved British Museums zoologiske afdeling i 1824 for at hjælpe John George Children med at katalogisere reptilsamlingen. I 1840 overtog han Childrens post som zoologiinspektør.

Gennem de 50 år, hvor han var ansat ved British Museum skrev Gray næsten 500 afhandlinger, hvoraf mange beskrev helt nye arter.

Værker 
 Illustrations of Indian Zoology (1830-1835)
 The Zoological Miscellany. To Be Continued Occasionally (1831)
 Catalog of Shield Reptiles (1855 og 1870)

Eksterne henvisninger 

 John Edward Gray, the Indian Pond Heron and Walsall

Videnskabsfolk fra Storbritannien
Oxie Herred

Oxie Herred (før 1658 ) var et herred beliggende i Lindholm len og senere Malmøhus len, Skåne.

I den danske tid (før 1658) var Oksie herred et vigtigt herred i Skånelandene. Hovedbyen var købstaden Malmø.

I herredet lå bl.a. godset Månstorp og Skabersjö slot.

Herreder i Skåne
Zanjan (provins)

Zanjan (زنجان på persisk) er en af de 30 provinser i Iran. Den ligger i den nordvestlige del af landet, og dens hovedby er byen Zanjan. Provinsen ligger 330 km nordvest for Teheran, forbundet ved en motorvej.

Zanjan er blandt andet kendt for produktionen af vindruer uden kerne, for smukt håndværk, som rustfri og skarpe knive, traditionelle sandaler kaldet charoogh og malileh, sidstnævnte er lavet med sølvtråde. Zanjaniske kunsthåndværkere laver også dekorative fade og sølvsmykker. Traditionen med fremstillingen af knive er dog ved at uddø med indførelsen af kinesiske knive, som er billigere og bedre lavet, end det er muligt med disse primitive industrier. Mange af landsbybeboerne er i dag traditionelle tæppevævere. Dette er måske Zanajans mest kendte håndværk.

Zanjan har også en utrolig hule kaldet Katala Khor. Den ligger nær ved Sultaniyeh.

Provinser i Iran
Ardabil (provins)

Ardabil (persisk: اردبیل, Ardebil og ældst Artavil) er en af 30 provinser i Iran. Den ligger i det nordvestlige Iran og grænser op mod Aserbajdsjan og provinserne Øst-Aserbajdsjan, Zanjan og Gilan. Provinsens hovedby er Ardabil. Provinsen blev grundlagt i 1993 ved separation af den østlige del af provinsen Øst-Aserbajdsjan og nordlige dele af provinsen Gilan.

Provinser i Iran
Gilan (provins)

Gilan (persisk: گیلان, ) er en af de 30 provinser i Iran. Den ligger langs det Kaspiske hav, vest for provinsen Mazandaran, øst for provinsen Ardabil, nord for provinserne Zanjan og Qazvin. Provinsens hovedby er Rasht. Af andre byer i provinsen kan nævnes Astara, Astaneh-e Ashrafiyyeh, Fuman, Lahijan, Langrud, Masouleh, Rudbar, Rudsar, Talesh og Soumahe Sara.

Provinsens vigtigste havneby er Bandar-e Anzali (før Bandar-e Pahlavi).

Provinser i Iran
Qazvin (provins)

Qazvin (persisk: قزوین) er en af de 30 provinser i Iran. Den ligger i det nordvestlige del af landet. Provinsens hovedby er byen Qazvin. Provinsen blev lavet i 1996 ud af provinsen Zanjan og har 20 byer: Qazvin, Takestan, Abyek, Booin Zahra, Eqhbalieh, Mohammadieh, Alvand, Isfarvadin, Mahmood Abad Nemooneh, Khoram Dasht, Ziä Abad, Avaj, Shäl, Danesfahan, Abgarm, Ardägh, Moallem Keläyeh, Razmian Kouhin og Bidestan.

Provinsens indbyggertal er mere end 1 million mennesker (2003), hvor 62% bor i byer og 38% bor i landsbyer. Kønsfordelingen i provinsen er 50,7% mænd og 49,3% kvinder. 99,6% af provinsens befolkning er muslimer, og de resterende 0,4% kommer fra andre religioner. Omkring 82% har læse- og skrivefærdigheder, hvilket sætter provinsen på en 7. plads i Iran

Provinser i Iran
Anna Bro

Anna Clemensen Bro (født 15. februar 1980) er en prisvindende dansk dramatiker. Hun vandt en Robertpris for manuskriptet til tv-serien Carmen Curlers.

Uddannelse og karriere 
Hun er uddannet fra Aarhus Teaters dramatikeruddannelse i 2004. Som led i uddannelsen fik hun opført enakteren Jægergårdsgade på Det Kongelige Teater i efteråret 2003. Gennembruddet kom i 2005 med den Reumert-belønnede forestilling Forstad (skrevet sammen med Martin Lyngbo), som blev opført på Mungo Park, samme år som forestillingen Love blev opført på Aveny-T.

Siden har Anna Bro skrevet for Kaleidoskop og Det Kongelige Teater og vendte i 2006 tilbage til Mungo Park med forestillingen Sandholm, som i 2007 blev præmieret af Statens Kunstfond.

Anna Bro arbejder ofte på basis af omfattende research. Hun er en af de centrale personligheder i moderne dansk dramatik og tilhører en generation, der også omfatter Christian Lollike.

Privat 
Anna er datter af skuespillerne Hans Henrik Clemensen og Vigga Bro.

Anna Bro danner par med Pilou Asbæk. Parret mødte hinanden på Teaterskolen og har været sammen siden 2008. De har datteren Agnes Bro Asbæk, født 31. december 2012.

Referencer

Eksterne henvisninger 
 Anna Bros hjemmeside  
 

Dramatikere fra Danmark
Dansksprogede forfattere fra Danmark
Personer i Kraks Blå Bog
Burst Angel

er en anime serie produceret af GONZO animation studio. Seriens figurer er designet af Ugetsu Hakua.

Funimation fik licens på Burst angel og udgav 24 episoder af Burst Angel på 6 DVD i Nord Amerika fra d. 10. oktober, 2005 til d. 21. februar, 2006. Yderligere 3 episoder blev i marts 2007 udgivet på DVD som en OVA ved navn "Burst Angel Infinity".

Miljø 
I fremtidens Tokyo er kriminaliteten vokset med uroligende hast, derfor har politistyrken kaldet RAPT lovet Tokyo's indbyggere beskyttelse for enhver pris. Dog vidste ingen at de kriminelle ikke ville blive fanget i live og at RAPT er en korrupt organisation.

Historien 
Kyohei studerer som kok, med drømmen om at studere videre i Frankrig. Han har dog ingen penge og får et job hos en gruppe af piger.

Han finder dog ud af at det ikke er en sikker branche som de arbejder i, og derfor er han i midten af en evig slagmark.

Figurer

Stemmer 
Jo

Meg

Amy

Sei

Kyohei Tachibana

Jinto Leo

Katsu Takane

Narrator

Tema sange 
Åbning
"Loosey" af The STRiPES

Slutning
"Under the Sky" af cloudica
Alborz

Alborz (), også skrevet som Alburz eller Elburz, er en bjergkæde i det nordlige Iran. Den strækker sig fra grænsen til Armenien i nordvest, syd om det Kaspiske Hav og ender mod øst ved grænserne til Turkmenistan og Afghanistan. Det største bjerg i Mellemøsten, bjerget Damavand, ligger i bjergkæden.

Alborz bjergene danner en barriere mellem det sydlige kaspiske hav og Qazvin-Teheran plateauet. Den er kun 60-130 km bred og består af sedimentære serier daterende fra øvre devon og oligocæn, mest kalksten fra Juratiden over en granit kerne.

Alborz har en central rolle i de historiske tekster fra Iran, som shahnameh (skrevet af Ferdowsi) og også i persisk mytologi. Derudover er det tænkt til at være boligen af af Peshotan, en Messias figur ventet af Zarathustristerne .

Som følge af de store snefulde vintre, er der er flere skiområder. Nogle af de vigtige områder er: Dizin, Shemshak, Tochal, og Darbandsar.

Bjergkæden må ikke forvekslet med bjerget Elbrus i Kaukasus bjergene, som også har sit navn fra det legendariske bjerg Hara Berezaiti fra den persiske mytologi.

Litteratur 

 North, S.J.R., Guide to Biblical Iran, Rome 1956, p. 50

Eksterne henvisninger 

 Kort, Billeder og liste med bjerge (på engelsk)

Bjerge i Iran
Bjergkæder i Asien